Vânzările de mașini în UE se situează la cel mai scăzut nivel din ultimii trei ani. Vânzările de electrice s-au redus cu 44%
Înmatriculările de autoturisme noi în Uniunea Europeană au scăzut în ritm anual cu 18,3% în luna august, ajungând la cel mai redus nivel din ultimii trei ani, afectate de reducerile înregistrate pe marile piețe din Germania, Franța și Italia și de interesul tot mai scăzut al consumatorilor pentru vehicule electrice.